 ڪراچي (ويب ڊيسڪ) پاڪستان فلم انڊسٽري جي ڊراما ڪوئين اداڪارا ميرا چيو آهي ته هوءَ اسپتال جي اڏاوت واري منصوبي تان پوئتي نه هٽندي بس کيس اڃا تائين مخلص ٽيم ناهي ملي. ڪراچي ۾ ميڊيا سان ڳالهائيندي اداڪارا ميرا چيو ته ميڊيا منهنجي فلم ‘‘باجي’’ کي نه رڳو پسند ڪيو پر ان کي ڀرپور سپورٽ به ڪئي جنهن تي سڀني جي شڪر گذار آهيان. اداڪارا ميرا پنهنجي اسپتال ٺاهڻ بابت ڳالهائيندي چيو ته اسپتال بابت ڪجهه غلط ڳالهيون ميڊيا تائين پهتيون آهن پر آئون ميڊيا جي مدد سان مداحن ذريعي صحيح ڄاڻ پهچائڻ چاهيان ٿي، مڃان ٿي ته اسپتال جي پروجيڪٽ کي هينڊل نه پئي ڪري سگهان ڇاڪاڻ ته مونکي ٽيم سٺي نه ملي سگهي آهي، اهو واضح ڪرڻ ٿي چاهيان ته ديري ضروري ٿي آهي پر همت ناهي هارائي.